02/10/2018 | Administración LocalMunicipal
Cerceda
Intervención
Convocatoria das axudas dirixidas ás familias para libros de texto, material escolar e vestiario. Curso escolar 2018-2019

CONVOCATORIA DE AXUDAS DIRIXIDAS ÁS FAMILIAS PARA LIBROS DE TEXTO, MATERIAL ESCOLAR E VESTIARIO. CURSO ESCOLAR 2018-2019 Na xunta de goberno local celebrada o 26 de setembro de 2018, aprobáronse as bases e a convocatoria das axudas dirixidas ás familias para libro sde texto, mateirla escolar e vestiario, para o curso escolar 2018-2019, bases que se publican ós efectos de xeral coñecemento e de inicio de prazo de solicitude, que comenzará a contar a partir do día seguinte ó da publicación deste anuncio no BOP. Cerceda, 27 de setembro de 2018. O alcalde-presidente, José García Liñares ANEXO BASES DA CONVOCATORIA DE AXUDAS DIRIXIDAS ÁS FAMILIAS PARA LIBROS DE TEXTO, MATERIAL ESCOLAR E VESTIARIO. CURSO ESCOLAR 2018-2019 1. OBXECTO. Estas bases teñen por obxecto a regulación das axudas do Concello de Cerceda destinadas ás familias, para a adquisición de libros de texto, material escolar e vestiario básico, mediante concorrencia competitiva. Esta convocatoria réxese pola Ordenanza Xeral de Subvencións do Concello de Cerceda (BOP num.120, do 26 de xuño de 2014). 2. GASTOS SUBVENCIONABLES.1. Subvencionarase os gastos derivados da compra de: a) Libros de texto, para o alumnado de educación infantil, de ser o caso. b) Material escolar para o alumnado de educación infantil, educación primaria, educación secundaria obrigatoria e educación especial en idade escolar. c) Vestiario básico, para o alumnado de educación infantil, primaria, educación secundaria obrigatoria e educación especial. d) Material e libros específicos para o alumnado con necesidades educativas especiais. d) Equipamento informático para o alumando que teña establecido o emprego da mochila dixital. O equipamento deportivo para actividades extraescolares coma (botas de fútbol, equipamento de fútbol.), o material curricular e o material didáctico e complementario, non é obxecto de financiamento desta convocatoria.3. REQUISITOS.1. Para beneficiarse desta axuda, é preciso cumprir os seguintes requisitos: a) Estar empadroado/a e residir de xeito efectivo no concello de Cerceda e convivir cos menores para os que se solicita a axuda. Estar ao día no pagamento das obrigas tributarias co Concello de Cerceda. c) Que a/o alumna/o para quen se solicita a axuda teña a matrícula nalgún centro escolar do Concello de Cerceda ou nun centro de educación especial, durante o curso escolar 2018/2019 e non repita curso neste ano académico, en caso contrario, só poderá solicitar a axuda para adquisición de vestiario básico. d) Non ter pendente de xustificar ningunha subvención que lle concedese o Concello de Cerceda no exercicio anterior, ou ter desistido de forma motivada e por escrito. e) Cumprir os requisitos económicos que establece o punto 6 das presentes bases.4. PERSOAS DESTINATARIAS. Unidades familiares de convivencia con menores a cargo, escolarizados/as en centros de ensinanza públicos do termo municipal de Cerceda, que cursen ou vaian cursar estudos do segundo ciclo de educación infantil (de 3 a 5 anos), ensinanza primaria ou secundaria obrigatoria (de 6 a 16 anos). Aos efectos desta convocatoria considéranse que forman a unidade familiar de convivencia os seguintes membros: – Cónxuxes ou titores legais ou parellas de feito ou situación análoga. – Os fillos e as fillas maiores de idade con discapacidade física, psíquica ou sensorial ou, incapacitados xudicialmente, suxeitos á patria potestade prorrogada. – Os fillos e as fillas solteiros/as menores de vinte e cinco anos no ano 2017, e que convivan no domicilio familiar. Asemade a efectos destas bases considerase familia monoparental as formadas por un único proxenitor/a con fillas/os menores ao seu cargo. No caso das parellas de feito, separadas ou cando ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela do/as fillos/as a un dos proxenitores/as para ser considerados familia monoparental. Os ingresos de todos os membros mencionados serán tidos en conta a efectos de determinar a situación económica da unidade de convivencia. Nos supostos de nulidade, separación ou divorcio a persoa destinataria da axuda será a o pai ou nai que teña atribuída a custodia do menor, de acordo co establecido no convenio regulador ou sentenza xudicial. No suposto de acollemento o/a destinatario/a da axuda será a persoa ou persoas que teñan adxudicada por resolución administrativa ou auto xudicial. En ningún caso poderán ser destinatarios/as da axuda os proxenitores privados da patria potestade dos fillos/as ou cando a tutela ou garda fora asumida por unha institución pública. Para acreditar os datos relativos á unidade familiar, a persoa solicitante presta o seu consentimento para que o Concello poida comprobar de oficio os datos do Padrón de habitantes correspondente ao seu domicilio, e solicitar ó departamento correspondente un informe de residencia das persoas convivintes pertencentes á unidade familiar.5. LUGAR E PRAZO DE PRESENTACIÓN.1. As solicitudes, segundo o anexo I, deberán presentarse no Rexistro Xeral do Concello de Cerceda.2. O prazo para presentar as solicitudes será de 20 días naturais, a contar dende o día seguinte á publicación destas bases no Boletín Oficial da Provincia da Coruña. O prazo terá carácter improrrogable.6. CONTÍA DAS AXUDAS.1. As familias monoparentais, a) Que teñan unha renda per cápita mensual igual ou inferior ao 100% do IPREM, poderán beneficiarse do 100% da axuda establecida segundo o nivel educativo. b) Que teñan unha renda per cápita mensual entre o 100% e o 1,5 do IPREM, poderán beneficiarse do 50% da axuda establecida segundo o nivel educativo.2. O resto das familias, a) Que teñan unha renda per cápita mensual igual ou inferior ao 80% do IPREM, poderán beneficiarse do 100% da axuda establecida segundo o nivel educativo. b) Que teñan unha renda per cápita mensual entre o 80% e o 100% do IPREM, poderán beneficiarse do 50% da axuda establecida segundo o nivel educativo.3. O importe da contía única concedida poderá ser destinada os distintos conceptos subvencionables desta axuda.4. No caso de que nunha mesma familia haxa varios alumnas/os que cumpran os requisitos destas bases, cada un delas/es recibirá a contía que lle corresponde segundo o establecido nesta convocatoria.5. No caso de alumando con necesidades educativas especiais, e previo informe favorable do colexio, aínda que se trate de alumado repetidor poderá obter á subvención total que lle corresponda.7. SOLICITUDES E DOCUMENTACIÓN.1. As persoas que desexen optar ás axudas deberán presentar a solicitude segundo o anexo I. As solicitudes poderán obterse nas oficinas do Rexistro Xeral do Concello de Cerceda ou tamén poderán descargarse do portal web do concello, no enderezo electrónico http://www.cerceda.org. 2. Logo de cubrir a solicitude, (unha por cada menor) deberán presentala xunto coa documentación correspondente. A solicitude deberá ser asinada polo pai, a nai ou titor/a do alumno, excepto nos supostos de separación ou divorcio, nos cales deberá ser asinada polo proxenitor que teña a custodia do menor.3. Documentación: 3.1. Todos aqueles documentos que estén en poder do departamento de servizos sociais por trámites anteriores non deben ser achegados, agás que sufriran modificacións. a) Unha fotocopia do DNI da persoa solicitante da axuda, de selo caso b) Fotocopia do libro de familia, ou documento análogo que o substitúa, de selo caso. c) Un certificado bancario do IBAN onde se vaia a realizar o ingreso da axuda a nome da persoa solicitante da axuda. d) No caso de divorcio ou separación, convenio regulador, de ser o caso. e) No caso de unións de feito ou situación análoga, copia de sentencia de garda, custodia, de selo caso. f) No caso de menores en situación de acollemento por resolución administrativa ou auto xudicial, copia de certificado do organismo competente, de selo caso. g) Impreso de autorización para a consulta electrónica automatizada. No caso de que as persoas interesadas se opoñan a esta consulta, deberán indicalo no Anexo II. A autorización versará sobre os seguintes termos. Datos tributarios do último ano fiscal que corresponda de todas as persoas computables para o calculo de renda per càpita. As persoas non obrigadas a declarar presentarán igualmente dita autorización. É obriga e responsabilidade das familias estar ao corrente dos seus datos fiscais ante a axencia estatal da administración tributaria. Datos académicos do alumnado que concorre a esta convocatoria. h) Informe do colexio favorable, no caso alumnado repetidor con necesidades educativas especiais, de selo caso. Cando por razón alleas á persoa solicitante, non sexa posible achegar a documentación requirida, poderá ser emendado mediante declaración responsable, sendo esta circunstancia obxecto de valoración polos servizos sociais. Cando coa solicitude se presente resgardo de haber solicitado algunha documentación precisa para tramitar a axuda, os documentos pendentes achegáranse en canto sexan recibidos. Non existe posibilidade de reformulación de solicitudes.8. CÁLCULO DA RENDA PER CÁPITA FAMILIAR MENSUAL.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre seis meses.2. Para o cálculo da renda per cápita terase en conta os datos económicos dos seis meses anteriores a solicitude e o importe do IPREM (indicador público de renda de efectos múltiples) do ano 2018 que é de 537,84 euros mensuais.3. A renda familiar obterase da suma das rendas de cada un dos membros computables da familia que obteñan ingresos de calquera natureza.4. Caso de divorcio ou de separación legal dos pais, non se considerará membro computable quen non conviva co/a alumno/a. Non obstante, se for o caso, considerarase membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar. No seu caso, terase en conta tamén o importe percibido en concepto de pensión alimentaria do pai/nai que non conviva co alumno/a.5. Caso de separación ou divorcio dos proxenitores con custodia compartida acreditada mediante sentenza xudicial, as rendas de ambos os proxenitores incluiranse dentro do cómputo da renda familiar.9. TRAMITACIÓN DAS SOLICITUDES.1. Dende o departamento de servizos sociais emitirase o informe proposta da resolución provisional e o órgano correspondente adoptará a resolución provisional. A resolución provisional publicarase no taboleiro de anuncios do concello, na paxina web do concello e no telefono de información de servizos sociais (981686068), concedéndose un prazo de 10 días hábiles para presentar alegacións e/ou emendar documentación. Nestas listas provisionais contemplaranse todas as solicitudes, as completas, as denegadas e as pendentes de emendar documentación, advertindo que neste último caso de non emendar no prazo establecido quedarán denegadas. A resolución definitiva e as listas de solicitudes admitidas e denegadas, serán publicadas no mesmo xeito que a resolución provisional. Ditas publicacións substituirán a notificación nos termos que se establecen na lexislación vixente, de réxime xurídico das administracións publicas e do procedemento administrativo común. Tanto a listas provisionais como as definitivas, publicaranse unicamente co número de documento de identidade que as persoas solicitantes presentaran. Cando se acredite que a persoa solicitante ten a condición de víctima de violencia de xénero, con orde de protección, a publicación no taboleiro de anuncios será substituída pola notificación individual, cando así o solicita a persoa interesada, segundo o disposto na lexislación vixente de réxime xurídico das administracións publicas e do procedemento administrativo común, en cumprimento coa Lei Orgánica de medidas de protección integral contra a violencia de xénero.10. ÓRGANO COMPETENTE PARA A INSTRUCCIÓN E RESOLUCION DO PROCEDEMENTO. ÓRGANO DE VALORACIÓN. A instrucción do procedemento corresponde á concelleira de Benestar Social, Igualdade e Participación Cidadá. O órgano competente para a resolución é a Xunta de Goberno Local. A avaliación das solicitudes presentadas correspóndelle ao seguinte órgano colexiado de valoración formado por: – Presidencia: concelleira de Benestar Social, Igualdade e Participación Cidadá. – Vocais: as traballadoras sociais dos servizos sociais comunitarios básicos do Concello de Cerceda.10. BIS. PRAZO DE RESOLUCIÓN E NOTIFICACIÓN. O prazo de resolución será de 3 meses. Publicarase na páxina web do Concello (www.cerceda. gal) e no taboiro de Editos do Concello de Cerceda.11. OBRIGAS DAS PERSOAS BENEFICIARIAS.1. Son obrigas das persoas beneficiarias das axudas as seguintes: a) Realizar o gasto de acordo coa finalidade para a que se lle concedeu a axuda económica. b) Acreditar o cumprimento da finalidade da subvención, coa presentación das facturas correspondentes dos gastos realizados. c) Someterse ás actuacións de comprobación por parte do Concello e as de control financeiro que lle corresponda á Intervención municipal.2. Incumprir algunha destas obrigas poderase resolver coa suspensión do pagamento da axuda ou co seu reintegro.12. DOCUMENTACIÓN PARA A XUSTIFICACIÓN.1. A xustificación da subvención farase coa presentación no Rexistro Xeral do Concello de Cerceda dos seguintes documentos acreditativos do axuda total concedida: a) O anexo III. b) A acreditación de realizar os gastos, da forma seguinte: – Coas correspondentes facturas, sendo obrigada a relación entre a actividade e o material adquirido. As facturas deberán conter, como mínimo, os seguintes requisitos: * Nome, razón social e NIF ou CIF de quen emite a factura. * Desagregación do IVE ou imposto correspondente; no caso de exención, deberá facerse constar expresamente na factura. * Nome e NIF ou CIF do beneficiario da subvención, debendo estar expedida a factura a nome da persoa solicitante da subvención. * Relación detallada do que se adquiriu. * Número de factura, data e lugar de emisión e denominación de “factura”. c) Declaración de outras axudas (anexo IV). 2. Deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ao efectivamente xustificado.3. Os documentos xustificativos corresponderán aos gastos feitos dende o día 1 de xaneiro ata o 31 de outubro de 2018 e solo serán subvencionados os que respondan de maneira indubidable á natureza da actividade subvencionada, e se realicen no prazo establecido.4. Os gastos subvencionables de equipamento básico, teñen que responder ao obxectivo de cobertura de necesidades básicas de vestiario, polo que ditas facturas serán obxectos de valoración técnica de servizos sociais.13. PRAZO DE XUSTIFICACIÓN DOS GASTOS.1. O prazo para presentar no Rexistro Xeral do Concello de Cerceda a documentación xustificativa será do 12 ao 23 de novembro de 2018 (ambos inclusivos). 2. De non presentar a xustificación dentro do prazo establecido nestas bases, entenderase que desiste da súa petición, polo que perderá o dereito a cobrala e polo que se anulará o correspondente compromiso, ambos por unha resolución da Alcaldía.3. Estes prazos entenderanse sen prexuízo do prazo de dez días que se concederá no caso de presentar a documentación incompleta.14. PAGAMENTO DA SUBVENCIÓN.1. O pagamento da subvención concedida farase efectivo logo de presentar a documentación xustificativa dos gastos realizados.2. Logo de examinar a documentación xustificativa presentada, o órgano competente valorará si se cumpriu a finalidade básica obxecto da subvención e neste caso proporá que se efectúe o aboamento.3. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención.4. Nos supostos de non presentar a totalidade dos xustificantes requiridos ou de non certificar o cumprimento da totalidade dos obxectivos con respecto ás previsións iniciais, aboarase, de forma provisional, segundo o importe xustificado ou segundo a desviación das previsións iniciais.15. DISPONIBILIDADE ORZAMENTARIA. Para as subvencións incluídas na presente convocatoria, reservarase crédito na aplicación orzamentaria 326.480.00: “Servizos complementarios de educación. Axudas a familias e institucións sen fins de lucro” dos vixentes orzamentos do Concello de Cerceda, por importe total de 21.000,00 euros.16. RÉXIME DE RECURSOS. A resolución de concesión ou denegación da subvención pon fin a vía administrativa, e contra a mesma poderá interpoñerse recurso potestativo de reposición antes a Alcadía-Presidencia, e contra dito recurso dictado en forma expresa ou para a desestimación presenta recurso contencioso administrativo ante o Xulgado do Contencioso-Administrativo da Coruña, que proceda. Todo iso sen prexuizo de calquera outro recurso que estime conveniente. DISPOSICIÓN ADICIONAL No non previsto nestas bases será de aplicación a Ordenanza Xeral de Subvención do Concello de Cerceda, (BOP num.120, do 26 de xuño de 2014), así como na lexislación estatal e autonómica en materia de subvencións. DATOS DO/A SOLICITANTE (pai, nai ou titor/a) ENDEREZO FILLO/A PARA OS QUE SE SOLICITA A AXUDA Declaración dos membros da unidade familiar: DOCUMENTACIÓN QUE SE XUNTA DECLARO baixo a miña responsabilidade,  Que estou ao corrente no cumprimento das obrigas tributarias coa Axencia Estatal de Administración tributaria e coa Administración autonómica, e fronte á Seguridade Social, (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.  Que non estou incurso/a nas prohibicións para obter a condición de persoa beneficiaria, recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de subvencións de Galicia.  Non ter pendente de xustificación ningunha subvención concedida polo Concello de Cerceda no exercicio anterior ou ter desistido de forma motivada e por escrito. Cerceda, _______ de ____________________ de 2018. (sinatura) De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE CERCEDA, con dirección AVENIDA DO MESÓN 21, 15185 - A CORUÑA; LINARES@CERCEDA. ES. Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en cualquier momento. Para elo, CONCELLO DE CERCEDA dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: LINARES@CERCEDA. ES. SR. ALCALDE DO CONCELLO DE CERCEDA (A Coruña) ANEXO II COMPROBACIÓN DE DATOS D./Dna., co DNI/NIE núm., co motivo da solicitude de axudas para a adquisición de libros de texto, material escolar e vestiario básico, de acordo coa convocatoria de subvencións para o curso escolar 2018/2019, AUTORIZO Se solicite da Axencia Estatal de Administración Tributaria os datos en relación co cumprimento das miñas obrigas tributarias estatais e os datos tributarios relativos ao exercizo 2017 de tódolos membros da unidade familiar. AUTORIZO ao Concello de Cerceda para solicitar os datos académicos do alumando que concorre a esta convocatoria. Cerceda,. de. de 2018. SR. ALCALDE DO CONCELLO DE CERCEDA (A Coruña) ANEXO III DATOS DO/A SOLICITANTE (pai, nai ou titor/a) ENDEREZO FILLOS/AS PARA O PRESENTA A XUSTIFICACIÓN XUSTIFICANTES QUE SE ACHEGAN DOCUMENTACIÓN QUE SE XUNTA Cerceda, _______ de ____________________ de 2018. (sinatura) SR. ALCALDE DO CONCELLO DE CERCEDA (A Coruña) ANEXO IV DECLARACIÓN XURADA DE OUTRAS AXUDAS D./Dna. Don DNI:. Declaro baixo a miña responsabilidade, Que:  NON teño solicitadas nin concedidas ningunha axuda para o mesmo concepto que o subvencionado por esta convocatoria.  SI teño solicitadas ou concedidas as seguintes axudas para o mesmo concepto. Cerceda, _______ de ____________________ de 2018. (sinatura) SR. ALCALDE DO CONCELLO DE CERCEDA (A Coruña)